Document ID: 32009R0967

ΚΑΝΟΝΙΣΜΌΣ (ΕΚ) αριθ. 967/2009 ΤΗΣ ΕΠΙΤΡΟΠΉΣ
της 15ης Οκτωβρίου 2009
για την τροποποίηση του κανονισμού (ΕΚ) αριθ. 1418/2007 σχετικά με την εξαγωγή για αξιοποίηση ορισμένων αποβλήτων προς ορισμένες χώρες που δεν ανήκουν στον ΟΟΣΑ
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων (1), και ιδίως το άρθρο 37 παράγραφος 2 τρίτο εδάφιο,
Ύστερα από διαβούλευση με τις ενδιαφερόμενες χώρες,
Εκτιμώντας τα ακόλουθα:
Η Επιτροπή έλαβε απαντήσεις από το Μαυροβούνιο, το Νεπάλ, τη Σερβία και τη Σιγκαπούρη στα γραπτά της αιτήματα για τη γραπτή επιβεβαίωση ότι απόβλητα που απαριθμούνται στα παραρτήματα ΙΙΙ ή ΙΙΙΑ του κανονισμού (ΕΚ) αριθ. 1013/2006 και των οποίων η εξαγωγή δεν απαγορεύεται δυνάμει του άρθρου 36 του εν λόγω κανονισμού, μπορούν να εξαχθούν από την Κοινότητα, προς αξιοποίηση, στις εν λόγω χώρες και για την κοινοποίηση από τις εν λόγω χώρες της διαδικασίας ελέγχου, εφόσον υπάρχει, που θα ακολουθήσουν. Η Επιτροπή έλαβε επίσης περαιτέρω πληροφορίες σχετικά με το Χονγκ Κονγκ, την Ινδονησία και την Ουκρανία. Επομένως, το παράρτημα του κανονισμού (ΕΚ) αριθ. 1418/2007 της Επιτροπής (2) πρέπει να τροποποιηθεί αναλόγως ώστε να συνεκτιμηθεί το εν λόγω θέμα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1α του κανονισμού (ΕΚ) αριθ. 1418/2007 αντικαθίσταται από το ακόλουθο κείμενο:
«Άρθρο 1α
Οι απαντήσεις που ελήφθησαν ύστερα από γραπτό αίτημα της Επιτροπής σύμφωνα με το άρθρο 37 παράγραφος 1 πρώτο εδάφιο του κανονισμού (ΕΚ) αριθ. 1013/2006 παρατίθενται στο παράρτημα.
Όπου αναφέρεται στο παράρτημα ότι μια χώρα, όσον αφορά ορισμένες αποστολές αποβλήτων, δεν επιβάλλει σχετική απαγόρευση ούτε εφαρμόζει τη διαδικασία της προηγούμενης γραπτής κοινοποίησης και συγκατάθεσης όπως περιγράφεται στο άρθρο 35 του εν λόγω κανονισμού, το άρθρο 18 του εν λόγω κανονισμού εφαρμόζεται κατ’ αναλογία και στις εν λόγω αποστολές.».
Άρθρο 2
Το παράρτημα του κανονισμού (ΕΚ) αριθ. 1418/2007 τροποποιείται σύμφωνα με το παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την ημερομηνία έναρξης ισχύος.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Οκτωβρίου 2009.

Labels: 3
1
5
20